b'\n_START_ARTICLE_\nUrban Koder\n_START_SECTION_\n\xc5\xbdivljenjepis\n_START_PARAGRAPH_\nLeta 1955 je kon\xc4\x8dal Medicinsko fakulteto v Ljubljani. Koder je skladatelj brez formalne glasbene izobrazbe, na srednji glasbeni \xc5\xa1oli je \xc5\xa1tudiral igranje trobente in kasneje ob\xc4\x8dasno obiskoval predavanja iz kompozicije in dirigiranja na Akademiji za glasbo v Ljubljani. Znanje o oblikovanju filmske glasbe je pridobil v Rimu pri skladatelju Henry Manciniju. V letih 1945-1971 je bil solist pri Plesnem orkestru Radia Ljubljana, od 1971-1989 pa urednik za glasbo na RTV Ljubljana. Leta 1954 je ustanovil Ljubljanski jazz ansambel in ga vodil do leta 1968. V slovenskem glasbenem prostoru je aktiven predvsem kot avtor mnogih \xc5\xa1ansonov, filmske glasbe, radijske in televizijske glasbene opreme. Njegovo najbolj znano delo je pesem Cvetje v jeseni za istoimenski film Matja\xc5\xbea Klop\xc4\x8di\xc4\x8da, kjer je v glasbeni zasedbi uporabil tudi ljudski instrument citre. V letu 2005 je svojo glasbo prispeval filmu Ljubljana je ljubljena, prav tako delu re\xc5\xbeiserja Matja\xc5\xbea Klop\xc4\x8di\xc4\x8da. Njegova soproga Helena Koder (dekli\xc5\xa1ki ime in priimek Helena Korda\xc5\xa1), TV-novinarka je leta 1958 igrala v celove\xc4\x8dernem filmu Kala re\xc5\xbeiserja Mirka Groblerja.'